Drazdivy kasel
Dobry den dcera 11 rocna kasle4 mesiace pali ju hrdlo ma suchy drazdivy kasel boli sme na orl gastro aj plucne vsetko v poriadku vybrala sirupy pastilku atb nic nepomaha. V noci nevie ani spat tak ju v kuse dusi drazdi na kasel a je zachripnuta anema hlas trva do 4 mesiace. Dakujem za odpoved
Dobrý deň,
ďakujeme za prejavenú dôveru.
Mrzí nás aktuálny zdravotný stav Vašej dcéry. Žiaľ, v našej kompetencii nie je, v tomto prípade stanoviť diagnózu. Na to je potrebné komplexné lekárske vyšetrenie. V prípade, že doposiaľ nebola preukázaná príčina uvedených príznakov, možnosťou je obrátiť sa na iných odborníkov, ktorí majú skúsenosti s komplikovanejšími prípadmi.
Kašeľ sprevádzajúci pálenie v krku môže byť príznakom refluxnej choroby. Ak nepodstúpila akúkoľvek liečbu, na zvážení je podávanie lieku s obsahom
omeprazolu
. Odporúčaná dávka u detí starších ako 2 roky s hmotnosťou 21 kg a viac je 1 kapsula denne. Kapsuly sa odporúčajú užívať ráno najlepšie nalačno (30 minút pred jedlom), majú sa prehltnúť v celku a zapiť polovicou pohára vody. Liečba bez porady s lekárom nemá trvať viac ako 2 týždne.
Sirup s obsahom Islandského lišajníka
je prípravok používaný na ochranu a zvlhčenie sliznice ústnej dutiny a hrdla. Zmierňuje príznaky suchého kašľa, chrapotu, ako aj pocitu sucha, pálenia a bolesti v krku. Jeho podávanie pred spaním môže zmierniť záchvaty nočného kašľa.
Vrámci režimových opatrení Vám odporúčam počas spánku zabezpečiť zvýšenú polohu hlavy a hornej časti tela, podávať menšie porcie jedla a častejšie, posledné jedlo podávať do 2 hodín pred spánkom, neobliekať tesné a sťahujúce oblečenie.
Prajem skorú úľavu od ťažkostí.
S pozdravom
PharmDr. Veronika Kiabová